Tere

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt hankija poolt esitatud tingimustele.

1. Üldtingimused
   1. Väikeostu nimetus: „Froteerätikute ostmine“
   2. Hankija kontaktisik: **Ilona Horn**, e-post: [**ilona.horn@politsei.ee**](mailto:ilona.horn@politsei.ee).
   3. Ettevõtjatel on õigus küsida väikeostu dokumentide kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   4. Hankijal on õigus enne pakkumuste esitamise tähtaega vajadusel muuta väikeostu dokumente. Väikeostu dokumentide muutmisel teavitab hankija sellest kõiki ettevõtjaid, kellele on tehtud ettepanek pakkumuse esitamiseks.
   5. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
   6. Hankija ei sõlmi hankelepingut pakkujaga, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kolm tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu ega ajata, siis hankija pakkujaga hankelepingut ei sõlmi.
   7. Väikeostus saavad osaleda ainult pakkujad, kelle elu- või asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis. Hankija võib kõrvaldada riigihankest pakkuja või ühispakkuja, kellel puudub õigus pakkumust esitada. Kui alltöövõtjal esineb nimetatud alus, võib hankija nõuda pakkujalt sellise alltöövõtja asendamist.

1. Ostetava teenuse kirjeldus

* 1. Ostetava eseme kirjeldus on välja toodud alljärgnevas tabelis:

*Tabel 1. Ostetava eseme kirjeldus*

|  |  |
| --- | --- |
| Froteerätikud | 100% puuvilla materjalist froteerätik  Mõõdud: 70\*140 cm  Kogus: 70 tk  Värvus: pakkujal peab olema pakkuda erinevaid värvitoone: nt. sinine, hall, tumeroheline jms.  Rätik peab olema ühetooniline, ilma mustrita |

1. Pakkumus ettevalmistamine, vormistamine ja esitamine

* 1. Pakkumus peab sisaldama:
     1. pakkumuse kogumaksumust (km-ta);
     2. asjade tehnilist kirjeldust (sobivad ka tootelingid);
     3. asjade tarneaega, **froteerätikud peavad olema tarnitud hiljemalt 07.09**
     4. Tarnekoht: Liivalao 11, Tallinn
  2. Pakkumus peab olema esitatud hankija kontaktisiku e-posti aadressile [ilona.horn@politsei.ee](mailto:ilona.horn@politsei.ee) hiljemalt 29.08.2024 kell 12:00. Hilinenud pakkumusi hankija vastu ei võta.
  3. Pakkuja märgib pakkumuses, milline teave on ärisaladus ning põhjendab teabe ärisaladuseks määramist. Ärisaladusena ei või märkida pakkumuse maksumust. Hankija ei avalikusta pakkumuste sisu ärisaladusega kaetud osas ega vastuta ärisaladuse avaldamise eest osas, milles pakkuja ei ole seda ärisaladuseks märkinud.

1. Pakkumuste kontrollimine ja eduka pakkumuse valik
   1. Hankija kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.
   2. Vastavaks tunnistatud pakkumuste seast valib hankija ühe eduka pakkumuse välja madalaima hinna alusel;
   3. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.
   4. Kui te ei soovi pakkumust esitada, palume sellest samuti teavitada käesoleval e-posti aadressil [ilona.horn@politsei.ee](mailto:ilona.horn@politsei.ee)

1. Arve esitamise tingimused
   1. Hankija võtab vastu ainult e-arveid. Raamatupidamise seaduse kohaselt on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge hankija andmetes juriidiliste isikute kohta peetavas riiklikus registris.
   2. E-arve saatmise võimalused:
      1. kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
      2. hankijale on võimalik saata e-arvet tasuta, kasutades infosüsteeme:
2. e-arveldaja (<http://www.rik.ee/et/e-arveldaja>).
3. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja  piiramata koguses.

* 1. Pakkuja esitatav arve peab vastama käibemaksuseaduse nõuetele, sisaldama **hankija kontaktisiku nime, arvele tuleb lisada projektitunnus KAITSELIIT.**
  2. Arve  tasutakse 21 kalendripäeva jooksul arvates hankija poolt nõuetekohase arve kättesaamisest.

Lugupidamisega

Ilona Horn

ostujuht

logistikabüroo

administratsioon